《和柳子厚诗十七首 其十一 寄茭湖江仲长袤》
宋代·程俱

急涧无止水，秋兰无故丛。别来今几年，坐阅毗岚风。

交亲半鬼箓，生者仍衰穷。及兹过君家，樽酒一笑同。

知我厌鼙鼓，烦君韵丝桐。相携步林壑，暂觉万虑空。

樗社寄庄叟，醉乡着无功。醒来百忧集，尚寐期无聪。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。